Un elev din București a fost eliminat din examenul la Matematică, pentru că a intrat cu telefonul în Evaluarea Națională

Un elev din București a fost eliminat din examenul la Matematică susținut astăzi de absolvenții claselor a VIII-a în cadrul Evaluării naționale 2019. Purtătorul de cuvânt al Inspectoratului Școlar al Municipiului București a precizat că elevul eliminat a intrat în examen cu telefonul mobil, lucru interzis de metodologie. Spre comparație, la proba de Limba română s-a înregistrat o premieră în Capitală, din 2011 și până acum: niciun elev nu a fost eliminat pentru fraudă sau tentativă de fraudă.